राडिया टेप विवाद
राडिया टेप विवाद व्यापारिक घरानों के भ्रष्टाचार को उजागर करने वाला एक टेलीफोन पर बातचीत का टेप है जिसमें नीरा राडिया नामक दलाल का कई राजनेताओं, पत्रकारों एवं व्यावसायिक घरानों के महत्वपूर्ण व्यक्तियों से टेलीफोन पर हुई बातचीत है जिसे भारत के आयकर विभाग ने २००८-०९ में टेप किया था। नीरा राडिया तत्कालीन संचार मंत्री ए राजा की परिचित एवं विश्वस्थ थी तथा 'वैष्नवी कम्युनिकेशन्स' नामक एक सार्वजनिक सम्बन्ध संस्था का संचालन करती थी। इस संस्था के ग्राहकों में अन्य लोगों के अलावा टाटा टेलीसर्विसेस, मुकेश अम्बानी की रिलाएंस इंडस्ट्रीज आदि शामिल थे।